Ak vás už nudí povinná literatúra alebo si chcete rozšíriť povedomie o slovenskej literatúre, niet v roku 2016 a 2017 lepšej knihy ako literatúra bodka sk. Nájdete tu sarkastického Ruda od Daniela Majlinga a veríme, že vás prekvapí aj klasik Dušan Mitana. Nás teda dostal. Prečítajte si antológiu, ktorá zaručí, že začnete niekoľko slovenských spisovateľov čítať nie z povinnosti, ale s nefalšovanou radosťou.Hravosť, originalitu a zážitkovosť ponúkajú čitateľom zostavovatelia antológie literatúra bodka sk, prozaik Peter Balko a básnik Peter Prokopec. Mladí autori vybrali prozaické texty 15 súčasných slovenských autorov, ktoré ich najviac oslovili a veria, že si získajú ďalších nadšencov. V antológii nájdete texty Ballu, Agdu Bavi Paina, Ivany Dobrakovovej, Mily Haugovej, Moniky Kompaníkovej, Václava Kostelanského, Daniela Majlinga, Dušana Mitanu, Václava Pankovčína, Jána Púčeka, Stanislava Rakúsa, Ruda Slobodu, Mareka Vadasa, Pavla Vilikovského a Martina M. Šimečku.
Literárne informačné centrum, Bratislava